དོན་ཚན་བཅུ་བདུན་པ།རྫོང་རིམ་པ་ཡན་གྱི་མི་དམངས་སྲིད་གཞུང་གིས་ངེས་པར་དུ་ཐན་འགོག་ལས་དོན་གྱི་དགོས་མཁོར་གཞིགས་ཏེ།ཐན་འགོག་གི་ཞབས་ཞུ་སྒྲུབ་མཁན་རྩ་འཛུགས་འཛུགས་ཤུགས་དང་འདེགས་སྐྱོར་བྱེད་ཤུགས་ཆེ་རུ་གཏོང་དགོས།སྤྱི་ཚོགས་རྩ་འཛུགས་དང་མི་སྒེར་ནས་ཐན་འགོག་གི་ཞབས་ཞུ་སྒྲུབ་མཁན་རྩ་འཛུགས་གསར་གཉེར་བྱེད་རྒྱུ་དང་།ཐན་འགོག་གི་སྒྲིག་བཀོད་འཛུགས་སྐྲུན་དང་ལས་གཉེར་བྱེད་རྒྱུ།ཐན་འགོག་གེགས་སེལ་གྱི་ལས་ཀའི་ནང་ཞུགས་རྒྱུ་བཅས་ལ་སྐུལ་མ་དང་།ཁྲིད་སྟོན།འདེགས་སྐྱོར་བྱེད་རྒྱུ།ཐན་སྐྱོན་བྱུང་སའི་རྫོང་རིམ་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ཀྱིས་སྲིད་གཞུང་ནས་ཉོ་སྒྲུབ་བྱེད་པ་དང་།དམིགས་འཛུགས་མངགས་བཅོལ་བྱེད་པ།བྱ་དགའ་དང་ཁ་གསབ་སྤྲོད་པ་སོགས་ཀྱི་བྱེད་ཐབས་སྤྱད་དེ་སྤྱི་ཚོགས་ཀྱི་ཞབས་ཞུ་སྒྲུབ་མཁན་རྩ་འཛུགས་ཀྱི་ས་ནས་ཐན་འགོག་གི་ཞབས་ཞུ་ཉོ་སྒྲུབ་བྱེད་རྒྱུ།